Tolong jelaskan mengenai Shaggidog dalam bahasa jawa

Shaggydog iku grup musik kang diadegaké nalika tanggal 1 Juni 1997 ing Sayidan, désa ing pinggir kali tegah-tengah kutha Jogjakarta, dianggotani déning 6 jaka kang wus ngikraraké janji kanggo bisa setya ing jalur panglipur musik. Grup musik iki dianggotani déning Heru ing pérangan vokal, Richard ing pérangan gitar, Banditz kang nyekel bass, Raymond nyekel gitar, Lilik ing pérangan keyboard lan

Yoyo kang nyekel drum. Grup musik Shaggydog iki duwé fans utawa pandhukung kang ora sithik. Para pandhukung mau dijenengi 'Doggys'.

Kiprahé, Shaggydog sawisé pancèn ora santer, amarga dhèwèké mung manggung ing saubengé kutha Jogjakarta lan kiwa-tengené.

Shaggydog sempet vakum nganti 3 taun suwéné, nanging kasil lan pangalamané nyambut gawé abot ing donya musik kang ora sithik iki akiré norèhaké kasil kang manis. Ing album kang judhulé Kembali Berdansa, Shaggydog wiwit dikrungu nganti nagara Walanda. Karo modhal lirik kang gampang dingertèni, lan lirik-lirik kang asring kadadéan ing carita sadina-dina utawa lirik kang kagolong asoking ati, Shaggydog gampang kawentar.

Musik saka Shaggydog iku diramu dhéwé déning 6 anggotané, kang dijenengi 'doggy style', nganggo campuran musik ska, reggae, swing, jazz lan rock n' roll nganti rock. Kaya ta tetembangan Hey Cantik, Kembali Berdansa, Jalan-jalan lan Spesial Buat Kamu, olèh kawigatèn kang

cukup antusias saka masarakat. Ora nanggung-nangung, fans fanatiké ing nagara Walanda nggawé grup musik iki asring diundang menyang nagara Walanda kanggo dansa barengan karo para panggemar ing nagara Kincir Angin mau.

ShaggyDog dhéwé, nambahi grup-grup musik kang sadurungé wus ana ing Jogjakarta, kaya ta Sheila On Seven, Letto lan Jikustik.